|  |
| --- |
| **TariffNytt**Dato: 25. juni 2021Tema: Mellomoppgjør 2021 Sendt til: Bedrifter bundet av avtale nr. 583 Handelsoverenskomsten  |

**Lønnsgarantiordning og mellomoppgjør 2021 – økte lønnskostnader**

Resultatet av det sentrale oppgjøret mellom YS og NHO er nå klart. Nedenfor er resultatet av både lønnsgarantiordningen og mellomoppgjøret 2021.

**Lønnsgarantiordningen**

Det følger innledningsvis av Handelsoverenskomsten § 14 (Lønnsgaranti) at:

*Lønnstrinn 6 skal pr. 1.2.2021 utgjøre 90 % av gjennomsnitts årslønn foregående år beregnet som grunnlønn + bonus for gruppen «arbeidere i alt» innen LO NHO-området.*

Garantiordningen medfører at 'trinn 6' skal økes med kr. 6,53 pr. time/kr. 1 061 pr. måned til kr. 218,04 pr. time/kr. 35 332 pr. måned.

Med virkning 1. februar 2021 økes 'trinn 6' og 'månedslønn med relevant fagbrev' i overenskomsten § 3.1 som følge av garantiordningen til følgende:

| **Månedslønn med relevant fagbrev** |  |
| --- | --- |
| Begynnerlønn (inkl. fagbrevtillegg) | kr 35 432 |
|  |  |
| Fra år 2 og praksiskandidater, jf. § 6.4 (trinn 6 + fagbrevtillegg kr. 9,50 pr time) | kr 36 976 |
| **Månedslønn uten relevant fagbrev** |  |
| Trinn 6: Fra år 6 | kr 35 432 |

Garantiordningen medfører kun en satsheving og at ansatte som ligger under ny sats skal reguleres opp med virkning 1. februar 2021.

**Mellomoppgjøret 2021**

Med virkning fra **1. april 2021** gis et generelt tillegg på kr. 2,25 pr. time/kr. 366 pr. måned til alle arbeidstakere som er omfattet av overenskomsten.

Overenskomstens minstelønnssatser heves tilsvarende med virkning fra 1. april 2021:

| **Månedslønn med relevant fagbrev** |  |
| --- | --- |
| Begynnerlønn (inkl. fagbrevtillegg) | kr 35 798 |
|  |  |
| Fra år 2 og praksiskandidater, jf. § 6.4 (trinn 6 + fagbrevtillegg kr. 9,50 pr time) | kr 37 342 |
| **Månedslønn uten relevant fagbrev** |  |
| 16 år eller yngre | kr 19 282 |
| 17 år | kr 19 769 |
| Trinn 1: Begynnerlønn fra 18 år | kr 26 289 |
| Trinn 2: Fra år 2 | kr 26 428 |
| Trinn 3: Fra år 3 | kr 26 766 |
| Trinn 4: Fra år 4 | kr 27 512 |
| Trinn 5: Fra år 5 | kr 28 771 |
| Trinn 6: Fra år 6 | kr 35 798 |

Lønnsforhøyelsene gjøres ikke gjeldende for arbeidstakere som har sluttet i bedriften før vedtakelsen 6. mai 2021. Det foretas ikke omregning og etterbetaling av overtidstillegg, skifttillegg mv for arbeid utført før vedtakelsen.

Det skal nå gjennomføres lokale forhandlinger i henhold til Handelsoverenskomsten § 4. Fravær av lokale lønnsforhandlinger i bedrifter, hvor det er valgt tillitsvalgte fra Negotia etter Hovedavtalen mellom NHO og YS, vil være i strid med det overenskomsten legger opp til.

Lokal lønnsfastsettelse skal skje ved individuell lønnsfastsettelse slik det fremgår av Handelsoverenskomsten pkt. 3.7, med mindre at bedriften oppretter lokalt lønnssystem etter forhandlinger med tillitsvalgte slik det fremgår av Handelsoverenskomsten pkt. 3.8.

Det kan foretas lokale forhandlinger på kjede/konsernnivå om de lokale parter er enige om det slik det fremgår av overenskomsten pkt. 4.2

På NHOs hjemmeside og Arbinn er det informasjon om mellomåret 2021, og tips og råd til gjennomføring av lokale forhandlinger.

**Kontakt**

For spørsmål kontakt Arbeidslivsavdelingen i NHO Service og Handel

Telefon: 476 87 384

E-post: advokat@nhosh.no